**Bob Peck** (1945–1999) var en engelsk skuespiller kjent fra den britiske thriller-serien *Edge of Darkness* og den amerikanske filmen *Jurassic Park*.

Peck medvirket i 14 filmer og 37 tv-produksjoner i løpet av karrieren. Han gjorde også en rekke sceneopptredener.

Han ble født Robert Peck i en arbeiderklasse-familie i Leeds, England. Han studerte kunst og design ved Leeds College of Art og var i studietiden en aktiv amatørskuespiller.

Han ble tilknyttet Royal Shakespeare Company og Royal National Theatre, og medvirket i kjente stykker som blant annet *Helligtrekongersaften,* *Stormen*, *Kong Lear*, *Othello*, *Macbeth* og *Nicholas Nickleby*.

Han TV-debuterte i en episode av *Thirty-Minute Theatre* i 1972. I 1985 hadde han hovedrollen i miniserien *Edge of Darkness* (som innbrakte ham en BAFTA-pris). Han medvirket også i miniserier som *The Life and Adventures of Nicholas Nickleby* (1982), *Natural Lies* (1992), *Hard Times* (1994) og *The Scold's Bridle* (1998), samt i tv-filmer som blant annet *The Black Velvet Gown* (1991), *An Ungentlemanly Act* (1992) og *Dødelig sommer* (1997). Han hadde utover dette gjesteopptredener i tv-serier som blant annet *Z-Cars* (1974), *Play for Today* (2 episoder, 1975–1981), *Screen One* (1989), *Screen Two* (2 episoder, 1987–1990) og *The Young Indiana Jones Chronicles* (1993).

Peck filmdebuterte i *Royal Flash* (1975) og hadde siden større roller i filmer som blant annet *On the Black Hill* (1988), *Slipstream* (1989), *Jurassic Park* (1993), *Merisairas* (1996), *Picassos kvinner* (1996) og *The Opium War* (1997).

I 1986 ble han tildelt BAFTA-prisen i klassen beste mannlige skuespiller for rollen som Ronald Craven i thrillerserien *Edge og Darkness*.

Bob Peck ble gift i 1982 med skuespillerinnen Jill Baker og fikk tre barn med henne. Han døde av kreft i 1999, 53 år gammel.

Referanser
----------

1. 1 2 3   Gemeinsame Normdatei, GND-ID 1056009624, besøkt 14. august 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   filmportal.de, Filmportal-ID c59d1c422f12418183bebb560e8cc05e, besøkt 9. oktober 2017[Hentet fra Wikidata]
4. 1 2   Internet Broadway Database, Internet Broadway Database person-id 71077, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 17. desember 2014[Hentet fra Wikidata]
6. ↑  «Bob Peck». *IMDb*. Besøkt 3. september 2022.
7. ↑  «Bob Peck | Theatricalia». *theatricalia.com*. Besøkt 3. september 2022.
8. 1 2 3 4 5  «Bob Peck obituary». *the Guardian* **(engelsk)**. 8. april 1999. Besøkt 3. september 2022.
9. ↑  «'Jurassic Park' actor Bob Peck dies at 53». *Deseret News* **(engelsk)**. 8. april 1999. Besøkt 3. september 2022.
10. ↑  «Bob Peck - awards». *IMDb*. Besøkt 3. september 2022.

Eksterne lenker
---------------

* (en) Bob Peck på Internet Movie Database Rediger på Wikidata

* (sv) Bob Peck i Svensk Filmdatabas Rediger på Wikidata

* (da) Bob Peck på Filmdatabasen Rediger på Wikidata

* (da) Bob Peck på danskefilm.dk Rediger på Wikidata

* (da) Bob Peck på danskfilmogtv.dk Rediger på Wikidata

* (da) Bob Peck på Scope Rediger på Wikidata

* (fr) Bob Peck på Allociné Rediger på Wikidata

* (en) Bob Peck på AllMovie Rediger på Wikidata

* (en) Bob Peck hos The Movie Database Rediger på Wikidata

* (en) Bob Peck hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE
 |